Ariana Grande

Si Ariana Grande-Butera (natawo Hunyo 26, 1993), mao ang usa ka maghuhuni ug aktres gikan didto sa Tinipong Bansa. Nailhan siya sa pagdula sa iyang bahin isip Cat Valentine sa pasundayag nga Victorious (2010) nga gikan sa Nickelodeon. Ang iyang musika mahitungod sa iyang mga kasinatian.

Kinabuhi

Kabatan-onan 
Natawo si Ariana Grande-Butera niadtong ika-26 sa Hunyo 1993, sa Boca Raton, Florida.  Anak-baye siya ngadto kang Joan Grande  ug kang Edward Butera. Si Grande aduna'y Italyano nga kaliwat, ug gihulagway niya ang iyang kaugalingon isip usa ka Italyano-Amerikanhon nga may Sicilian ug Abruzzese nga kaliwat. May usa ka magulang nga igsoon nga mao si Frankie Grande, nga kinsa usa ka maglilingaw ug prodyuser, ug may suod nga relasyon sa iyahang lola sa inahan nga mao si Marjorie Grande. Ang iyang bánay mibalhin gikan sa Bag-ong York ngadto sa Florida sa wala pa siya matawo, ug ang iyang mga ginikanan nagbuwag sa dihang walo o siyam ka tuig ang panuigon siya.

Sa panuigong walo pa siya, gi-awit niya ang "The Star-Spangled Banner" sa dula sa balay sa Panthers batok sa Chicago Blackhawks niadtong Enero 16, 2002. Sa bata pa si Grande mipasundayag siya sa usa ka teatro sa Fort Lauderdale, Florida, siya ang midula sa iyang kinaunahang bahin isip Annie sa susamang ulohan.

Binuhatan

2008-2012: Ang mga sinugdanan 

Sa wala pa siya magpakita sa Nickelodeon, si Grande nagdula sa musikanhon nga 13 isip Charlotte niadtong tuig 2008 ug sa ulahi nakadaog og ganti tungod sa pagduwa sa maong bahin. Gikan sa 2010 hangtod 2013, midula si Grande sa iyang bahin isip Cat Valentine sa usa ka paundayag sa Nickelodeon nga Victorious. Niadtong Agosto 2012, gipahibalo nga ang Victorious dili na mobalik pagkahuman sa tulo ka season niini.  Bisan pa, pagkahuman nianang bulana, gipahibalo sa Nickelodeon ang usa ka pasundayag nga Sam & Cat. Giipares niini si Grande kang Jennette McCurdy gikan sa iCarly. Apan ilang gibalikan ang ilahang mga kabahin sa maong pasundayag isip "Cat Valentine" ug "Sam Puckett".

Bisan pa nga ang Sam & Cat malamposon alang sa Nickelodeon, ang pasundayag gikansela niadtong Hulyo 13, 2014 tungod sa binuhatan ni Grande sa musika ug uban pang mga suliran. Ang kataposang yugto gisibya niadtong Hulyo 17.

Mga pakisayran

Mga sumpay sa gawas
 
 

Mga buhing tawo
Mga Amerikano
Mga mag-aawit nga Amerikano
Mga natawo sa 1993
Mga natawo sa Hunyo 26